kardosdrur/scandi-wiki huggingface dataset:
Europe Elects

Europe Elects er en paneuropæisk nonprofit meningsmålingsforvalter og tænketank, der samler og udgiver valgrelaterede data som blandt andet meningsmålinger i europæiske lande.

Opståelse og historie 
Europe Elects blev startet i 2014 som en Twitter-profil. Projektet voksede sig hurtigt større, da det var den første konto af sin slags, der samlede europæiske meningsmålinger og valgdata på ét sted. I 2017 rekrutterede stifteren, Tobias Gerhard Schminke, et hold til at vedligeholde profilerne på sociale medier sammen med ham. Derfra udvidede aktiviteterne til andre sociale mediers platforme, og projektet blev et formelt startup. Europe Elects hævder på deres hjemmeside, at 100% af deres overskud geninvesteres i projektet.

Holdet bag Europe Elects består af 36 frivillige verden over.

Format 
Organisationen udgiver og deler meningsmålinger udført af analyseinstitutter i alle europæiske lande samt deres respektive regioner for at visualisere opbakningen til forskellige partier til både nationale parlamenter og Europa-Parlamentet. Europe Elects datavisualisering er unik, da den bruger standardiserede farver og mærkater til at vise de nationale partiers gruppetilhørsforhold i Europa-Parlamentet, hvilket andre medieselskaber over tid har taget til sig. Derudover bliver oversigter over de enkelte partiers positioner og kandidater udgivet.

Europe Elects udgiver på baggrund af den indsmamlede data regelmæssigt en samlet projektion for fordelingen af pladserne i Europa-Parlamentet, hvis der ville afholdes Europa-Parlamentsvalg på den givne dag. Ved Europa-Parlamentsvalget 2019 havde Europe Elects den mest præcise prognose for resultatet.

I 2019 lancerede platformen podcasten Europe Elects Podcast, der udgives hver anden uge. I hver episode kontekstualiserer holdet de seneste meningsmålingsdata fra Europa og interviewer diverse gæster til at snakke om dataene samt andre politiske nyheder såsom valg og demokrati i Europa. Tidligere gæster tæller blandt andre dataanalytikeren Matt Singh, den tyske CDU-politiker Andreas Nick og statskundskaberen Cas Mudde.

Spredning og modtagelse 
Data udgivet af organisationen citeres ofte på Euronews. Organisationen er anset som værende en vigtig mediekilde om anliggender i og omkring Europa-Parlamentet.

Europe Elects citeres ofte i både europæiske så vel som internationale publikationer, er repræsenteret i Centre for European Policy Studies og er en konstant kilde for journalistik omhandlende europæisk politik.

Organisationen har 130.000 følgere på tværs af flere platforme og udvider til flere kontinenter.

Referencer

Eksterne henvisninger 
 Europe Elects 

Analyseinstitutter
Etableret i 2014
Guderød

Guderød, Gyderød (dansk) eller Güderott (tysk) er en landsby beliggende 3 km sydøst for Sønder Brarup i det sydøstlige Angel i Sydslesvig. Administrativt hører landsbyen under Borne kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Guderød under Borne Sogn. Sognet lå i Slis Herred (Gottorp Amt, Sønderjylland), da området tilhørte Danmark.

Guderød er førstegang nævnt 1352 (reg. cap.). Efterleddet henføres til ga.da. ryth for rydning, forleddet er afledt af personnavnet Gyth eller henføres til et nordisk gud. Byen er formodeligt opført i en ryddet skov, hvor der forhen kan har været et hedensk offersted. Med under Guderød regnes Guderodmark og Grabølvad (Grabbelwatt). Guderød havde 1987 74 indbyggere. Ved en storband i 1763 brændte tre bygninger ned. 1854 nævnes 6 gårde og to kådnersteder, tilhørende Slils - og Kappel Herred. I 1848 oprettedes en landbsykro med tilsluttede høkeri. Ved vejen til Borne Kirke er der en jagtsten fra Christian 7's tid. Der er flere skovstrækninger i omegnen som Koskov el. Koholt (Kuhholz) ved vejen til Notfeld og Sønder Brarup Skov.

Noter 

Byer i Angel
Division II i ishockey 1947-48

Division II 1947-48 var turneringen på næstbedste niveau i den svenske ishockeyliga i sæsonen 1947-48, og det var rækkens syvende sæson under navnet "Division II". Turneringen havde deltagelse af 43 hold, der spillede om fire oprykningspladser til Division I. Holdene var inddelt i syv puljer med seks eller syv hold i hver pulje. I hver pulje spillede holdene en dobbeltturnering alle-mod-alle, og de syv puljevindere gik videre til oprykningsspillet, hvor de spillede om de fire oprykningspladser.

Oprykningspladserne til Division I blev besat af følgende fire hold:
 Djurgårdens IF, der vandt Division II Øst, og som i oprykningskampene besejrede Surahammars IF.
 Forshaga IF, der vandt Division II Vest, og som i oprykningskampene besejrede Leksands IF.
 Leksands IF, der vandt Division II Dalagruppen, og som i oprykningskampene besejrede IK Huge og Karlbergs BK.
 Surahammars IF, der vandt Division II Västmanland, og som i oprykningskampene besejrede IFK Norrköping.

Hold 

Division II havde deltagelse af 43 klubber, hvilket var det samme antal som i den foregående sæson. Blandt deltagerne var:
 4 klubber, der var rykket ned fra Division I: Forshaga IF, IFK Mariefred, Karlbergs BK og Åkers IF.
 11 klubber, der var rykket op fra de regionale serier: BK Kenty, Hedemora SK, IFK Munkfors, IK Sturehov, Kolbäcks AIF, Ljusne AIK, Nässjö IF, Skiveds IF, Sundbybergs IK, Tranås AIF og Westermalms IF.

Følgende hold havde siden den foregående sæson skiftet Division II-pulje:
 IF Olympia blev flyttet fra Division II Södermanland til Division II Øst.
 Djurgårdens IF blev flyttet fra Division II Syd til Division II Øst.

De syv puljer havde deltagelse af seks hold, bortset fra Division II Nord, der bestod af syv hold. I hver pulje spillede holdene en dobbeltturnering alle-mod-alle, og de syv puljevindere gik videre til oprykningsspillet om fire pladser i Division I.

Puljer

Division II Nord

Division II Dalagruppen

Division II Vest

Division II Västmanland

Division II Øst

Division II Södermanland

Division II Syd

Kvalifikation til Division I 

I kvalifikationen til Division I spillede de syv puljevindere om fire pladser i Division I i den efterfølgende sæson.

Resultaterne medførte, at følgende hold rykkede op i Division I:
 Djurgårdens IF
 Forshaga IF
 Leksands IF
 Surahammars IF

Se også 
 Division I i ishockey 1947-48

Kilder 
 Hockeyarchives - Championnat de Suède 1947/48  
 Ishockeytabeller - 1947/48

Noter 

Ishockey i 1947
Ishockey i 1948
Division II i ishockey i Sverige
QAnon

QAnon er en samling af konspirationsteorier og en politisk bevægelse, som opstod på den amerikanske højrefløj. QAnon er fokuseret omkring en række falske påstande fremsat af en eller flere anonyme personer kendt som "Q". Kernen i  QAnon-teorien er, at et netværk af sataniske, kannibalistiske og pædofile driver en global børnesexhandelsring og konspirerede mod den tidligere amerikanske præsident Donald Trump under hans embedsperiode. QAnon opstod i 2017, men er tæt knyttet og forbundet til konspirationsteorien "Pizzagate", der opstod et år tidligere – "Pizzagate" anses generelt for at være forløberen til QAnon.

Tilhængere af QAnon siger, at Trump i hemmelighed kæmper mod det pædofile-netværk og vil udføre masseanholdelser og henrettelser af tusindvis af netværkets medlemmer på en dag kendt som "Stormen" (engelsk: "the Storm") eller "Begivenheden" (på engelsk: "the Event"). QAnon-tilhængere har udpeget demokratiske politikere, Hollywood-skuespillere, højtstående embedsmænd, forretningsmagnater og medicinske eksperter som medlemmer af det påstået netværk.  QAnon beskrives som antisemitisk, eller rodfæstet i antisemitiske, på grund af dets fiksering på den jødiske finansmand George Soros og konspirationsteorier om Rothschild-familien, som er et hyppigt mål for antisemitter.

Følgere af QAnon bærer skjorter, plakater og badges med bogstavet "Q". De bruger også akronymet "WWG1WGA", som står for "Where we go one we go all". Konspirationsteorien startede i 2017 med indlæg på sociale medier af en bruger med brugernavnet Q, men er især blevet udbredt under coronapandemien i 2020.

Referencer

Yderligere læsning 

 Beverley, James A. (2020). The QAnon Deception: Everything You Need to Know about the World's Most Dangerous Conspiracy Theory. EqualTime Books. ISBN 979-8-5824-6589-8.
 Bloom, Mia; Moskalenko, Sophia (2021). Pastels and Pedophiles: Inside the Mind of QAnon. Stanford, California: Stanford University Press. ISBN 9781503630291.
 Rothschild, Mike (22. juni 2021). The Storm Is Upon Us: How QAnon Became a Movement, Cult, and Conspiracy Theory of Everything. Melville House. ISBN 978-1-61219-930-6.
 Enders, Adam M.; Uscinski, Joseph E.; Klofstad, Casey A.; Wuchty, Stefan; Seelig, Michelle I.; Funchion, John R.; Murthi, Manohar N.; Premaratne, Kamal; Stoler, Justin (2022). "Who Supports QAnon? A Case Study in Political Extremism". The Journal of Politics. University of Chicago Press (UOCP): 000. doi:10.1086/717850. S2CID 232161773.

Konspirationsteorier
Vesterværk

Vesterværk (på tysk Westerwerk) er en lille sø med et areal på 19 ha beliggende vest for Lyksborg kommune i Tremmerup Skov (Tved Skov). I administrativ henseende hører søen under Lyksborg i Slesvig-Flensborg kreds i den nordtyske delstat Slesvig-Holsten. I den danske tid hørte søen under Munkbrarup Herred (Munkbrarup Sogn). Søen har afløb til Flensborg Fjord gennem Kildedalen. Søen omkranses af rørsumpvegetation. Mod øst er der ellesump.

Vesterværk er første gang nævnt 1781. Søen er dannet ved inddæmning af et lille ca. 1000 m langt nor af Flensborg Fjord. Den fungerede i middelalderen som fiskdam for munkene fra Ryd Kloster.

Noter 

Søer i Slesvig-Holsten
Lyksborg
Paul Christiansen (arkitekt)

Paul Christiansen født, den 6. marts 1807 i Haderslev, død den 28. april 1893 i New York, USA, var en murer- og bygmester.

Familie 
Paul Christiansen var søn af murermester Mathias Christiansen og Johanna Elisabeth Paade. Han blev gift den 2. november 1844 med Ingeborg Dahlmann (2.1.1821 i Bodskov, Vilstrup Sogn, 1.2.1898 i N.Y., USA), datter af gårdejer Mikkel Dahlmann og Gunder Dorothea Feddersen. I 1892 udvandrede familien til USA.

Uddannelse 
Paul Christiansen blev udlært murer i sin fars virksomhed i 1826. Som naver tog han året efter på valsen i Tyskland, Østrig og København. Her samlede han yderligere erfaring og viden inden for arkitektur, statik, bygningskonstruktion og plantegning.
I 1833 afsluttede Paul Christiansen sin naver og blev murermester.

Virke 
I 1833 vendte Paul Christiansen tilbage til Haderslev og indtrådte i faderens virksomhed, som han senere overtog og ændrede navnet til "Paul Christiansen og Søn".
I 1836-37 byggede han, som det første byggeprojekt i Haderslev, sit eget hjem på Slotsgrunden 1.
Med tiden blev han Haderslev og omegns førende bygmester. Han lavede mange opgaver for Haderslev by. Men gennem 1850’erne byggede han også en hel del stuehuse på de omkringliggende gårde. Paul Christiansen var inspireret af senklassicismen og hans bygninger var kendetegnet af enkelthed og en stram symmetri.
Ud over sit virke som bygmester, var Paul Christiansen deputeret borger i Haderslev i perioden 1843-50. Dermed var han medlem af en af regeringens valgte forsamlinger. Derudover var han også oldermand for murerlavet og underviser på Frederiksskolen, hvor han lærte unge håndværkere plantegning.

Værker

Referencer

Kilder 
 Henrik Fangel: Paul Christiansen. Weilbach Dansk kunstnerleksikon bd. 2 
 Christian Petersen: Paul Christiansen og Søn 12. december 1833-1933. Af en murerslægts historie. Haderslev, 1933.
 Jakob Røjskjær: Vidste du at ... Paul Christiansen. (VDA15).
 Henrik Fangel, Daniel Fisher, Bendt Friis, Huse i Haderslev, Bind 1, 1982, Haderslev Kommune og Fredningsstyrelsen, 
 Henrik Fangel, Huse i Haderslev, Bind 2, 1987, Haderslev Kommune og Fredningsstyrelsen, 
 Historisk Arkiv for Haderslev Kommune
 Fredningslisten

Eksterne henvisninger 
 

Arkitekter fra Danmark
Personer fra Haderslev
Olivia

Olivia er et pigenavn. Navnet har sin oprindelse i latin og betyder oliventræ eller olietræ og symboliserer frugtbarhed og skønhed.

Navnet har haft en stigende popularitet de seneste 20-30 år, og navnet var i 2018 det 7. mest populære pigenavn blandt nye navngivne.

En afledt form er navnet Liva.

Kendte personer med navnet
Olivia Newton-John
 Olivia de Havilland

Noter 

Pigenavne
Olivia (flertydig)

Olivia kan henvise til:

 Olivia – et pigenavn 
 Olivia (sanger) – en amerikansk R&B sanger 
 Olivia (tidsskrift) – et tidsskrift for tweens
Olivia (sang) – en sang af Rasmus Seebach fra 2013
 Olivia (film) - en dansk filmskolefilm
 Olivia Danmark – en virksomhed ejet af svenske Team Olivia, der yder forskellige tjenesteydelser indenfor pleje og omsorg

Se også 
 Spørg Olivia, et tidligere dansk radioprogram
Institut for virologi i Wuhan

Institut for virologi i Wuhan (kin. 中国科学院武汉病毒研究所; en. Wuhan Institute of Virology, WIV) er et kinesisk forskningsinstitut til studiet af virologi. Det drives af det kinesiske videnskabsakademi og ligger i byen Wuhan i provinsen Hubei.
Instituttet blev grundlagt i 1956 og har siden haft forskellige navne.
2015 fik det Kinas første laboratorium med højeste biosikkerhedsniveau 4, 'BSL-4'.
Dets center for indsamling af viruskulturer havde i 2018 ca. 1.500 patogene stammer og er Asiens største virusbank.

Det var forskeren Shi Zhengli, der her i 2017 sammen med kollegaen Cui Jie foreslog at SARS coronavirus (SARS-CoV) kunne stamme fra en population af flagermus i et fjerntliggende område i provinsen Yunnan.
Den 4. april 2018 rapporterede hun om overførsel af coronavirus fra flagermus til svin, og den 2. marts 2019 antog hun at det var sandsynligt, at der i Kina ville finde en overgang sted af coronavirus til mennesker, og advarede om det.

Siden omkring 2010 har den amerikanske regering finansieret laboratorieforskning i coronavirus og hvordan de overføres. Det amerikanske institut for sundhed ('National Institutes of Health') tildelte Wuhan-instituttet et forskningsstipendium på 3,7 millioner dollars.

Se også 
 Zoonose, overførsel af infektioner mellem dyr og mennesker
 Coronaviruspandemien i 2019-2020

Referencer

Eksterne henvisninger 
 "About WIV", kort introduktion − "History" fra whiov.cas.cn 

Forskningsinstitutioner
Organisationer fra Kina
Etableret i 1956
Dawson (flertydig)

Dawson har flere betydninger:

 Dawson – en tidligere guldgraverby i Yukon
 Dawson (månekrater) – et nedslagskrater på Månen

Se også 
 Dawson's Creek – en amerikansk tv-serie
Jesper Groth

Jesper Groth (født 31. januar 1989 på Ærø) er en dansk skuespiller, komiker og musiker uddannet fra Statens Teaterskole i 2015. Han er primært kendt fra tv-serierne Klaphat, Stormester, Sunday og Sygeplejeskolen, samt som vinder af Dansk Melodi Grand Prix 2021 som forsanger i gruppen Fyr og Flamme. I 2019 blev han desuden nomineret til en Robert for årets mandlige birolle for sin rolle i Klaphat.

Han har tidligere dannet par med Sara Kusic.

Filmografi

Film 
 I blodet (2016)
 Journal 64 (2018)
 De frivillige (2019)
 Sigøjnerjagt (2019)
 Hvor kragerne vender (2020)
 Retfærdighedens ryttere (2020)

Tv-serier 
 Klaphat (2018)
 Sygeplejeskolen (2018-nu)
 Sunday (2019)
 Parterapi (2019)
 Stormester (2020)
 Centrum (2020)
Eurovision Song Contest (2021)

Referencer

Eksterne henvisninger 
 
 

Sangere fra Danmark
Skuespillere fra Danmark
Vindere af Dansk Melodi Grand Prix
Personer fra Ærøskøbing
En dans med drager

En dans med drager (eng: A Dance with Dragons) er den femte bog i A Song of Ice and Fire, en serie af fantasyromaner af den amerikanske forfatter George R. R. Martin.

Den følger begivenheder som foregår i Norden, Muren og Essos, mens forgængeren, Kragernes rige fokuserede på den sydlige del af Westeros, men indholdet af de to bøger foregår samtidig. Bogen har over 1000 sider og næsten 415.000 ord. I nogle lande blev paperbackversionen udgivet som to bøger med titlerne Dreams and Dust og After the Feast.

I USA udkom bogen den 12. juli 2011 i USA; og få uger senere toppede den både Publishers Weekly og USA Todays bestseller liste. Bogen er blevet filmatiseret til femte sæson af Game of Thrones, selvom nogle af elementerne fra bogen er brugt i tredje sæson, fjerde sæson og sjette sæson af serien. Det er den eneste bog i serien, der er blevet udgivet mens HBO's tv-serien blev sendt.

Referencer 

Litteratur i 2011
A Song of Ice and Fire
Niels Neutron: Det lille geni

Niels Neutron: Det lille geni (originaltitel: Jimmy Neutron: Boy Genius) er en animationfilm fra 2001 instrueret af John A. Davis.

Medvirkende

Danske stemmer 

 Andreas Jessen som Niels Neutron

 Bo Skødebjerg som Betjent
 Sonja Oppenhagen som Fru Fugl
 Michael Lundbye Slebsager som Karl Wheezer
 Jørgen Reenberg som Kong Goobot
 Sune Hundborg som Mads Dean
 Thomas Mørk som Niels' Far Hans
 Ann Eleonora Jørgensen som Niels' Mor
 Søren Sætter-Lassen som Ooblar
 Peter Zhelder som Pølse
 Stephania Potalivo som Sidse
 Sebastian Jessen som Steen
 Maja Iven Ulstrup som Zindy Vortex

Eksterne henvisninger 

 

Børnefilm fra USA
Animationsfilm fra USA
Amerikanske film fra 2001
Samwell Tarly

Samwell Tarly eller bare Sam er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Han bliver introduceret i Kampen om tronen (1996), og Samwell er den ældste søn af Lord Randyll Tarly af Horn Hill og hans hustru Lady Melessa Florent. Han er en selverklæret kujon, der elsker bøger og sange. Hans far tvinger ham til at afgive sin fødselsret og slutte sig til Night's Watch, så hans yngre bror kan bliver arving af Horn Hill. Ved Muren møder han Jon Snow og bliver hurtigt hans bedste ven og allierede. Han optræder efterfølgende i Kongernes kamp (1998), og i En storm af sværd (2000), hvor hans handlinger opleves gennem kapitler skrevet fra Snows synspunkt, og Kragernes rige er der flere kapitler fortalt fra hans synspunkt.

Samwell bliver spillet af den engelske skuespiller John Bradley i HBO's filmatisering.

Referencer 

Fiktive personer fra A Song of Ice and Fire
Khal Drogo

Khal Drogho er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Han bliver introduceret i Kampen om tronen (1996), og Drogho er khal, en leder for Dothraki, der er en stamme der lever på kontinentet Essos. Han bliver betragtet som den stærkeste og mest frygtede af alle khals. Daenerys Targaryen bliver solgt ægteskab med ham af hendes storebror Viserys for at sikre en alliance Dothraki, som skal skaffe ham en hær til at generobre kronen i Westeros: Hendes efterfølgende forhold med Drogho i Dothrakis brutale verden viser sig at være fundamental for hendes udvikling til blåde at blive en hersker og erobrer. Der er ingen kapitler, som er skrevet fra hans synspunkt, så han optræder kun i kapitler skrevet fra Daenerys' synspunkt.

Drogho bliver spillet af Jason Momoa i HBO's filmatisering af serien. Hans portrættering blev godt modtaget.

Referencer 

Fiktive personer fra A Song of Ice and Fire
Sommerfugl (film fra 2017)

Sommerfugl er en dansk børnefilm fra 2017 instrueret af Haesam Jakir.

Handling 
Anas møder under sit fangenskab kvinden Ziba, der har været udsat for voldtægt i fængslet og har født en søn.

Medvirkende 

 Haesam Jakir, Anas
 Line Vejgaard Kjær, Afaf
 Ellaha Lack, Ziba

Referencer

Eksterne henvisninger 
 

Kortfilm fra Danmark
Filmskolefilm fra Danmark
Danske film fra 2017
Hen ad vejen (dokumentarfilm fra 1975)

Hen ad vejen er en dansk dokumentarfilm fra 1975 instrueret af Mogens Petersen efter eget manuskript.

Handling 
Kampagnefilm om vigepligtsreglerne udsendt af Rådet for større færdselssikkerhed.

Medvirkende 
 Jørgen Buckhøj

Referencer

Eksterne henvisninger 
 

Dokumentarfilm fra Danmark
Danske film fra 1975
Morfosyntaks

Morfosyntaks er vidensfeltet mellem morfologi og syntaks. Morfosyntaks er viden om hvordan ords bestandele sættes sammen og ændrer sig ved bøjning.

Undersøgelser i morfosyntaks indenfor et sprog kan være at undersøge hvor ordgrænserne går for sammensatte ord eller stavelser i et ord. Et forsøg på at undersøge dette kan være bogstavsombytning.

masked-prime-transposition er en bogstavsombytning for at undersøge hvornår et ord meningsforstyrres eller bliver mindre forståeligt i et sprog. Eksempler på bogstavsombytning er:

undersøgelse af morfemgrænser:

 morfemrgænser (her er morfemerne 'morfem-' og '-grænse' og der er bogstavsombytning inde i morfemet '-grænse')
 moregmrænser (her er morfemerne 'morfem-' og '-grænse' og der er bogstavsombytning over morfemgrænsen)
 morfen eller morfek (morfemet 'morfem' med en fonologisk subtil og fonologisk signifikant/afslørende substitution)

Substitution af konsonanter er lettere end substituion af vokaler

Afledninger påvirker ikke den semantiske dekompositionering

Se i øvrigt

Referencer 

Sprogforskning
Renly Baratheon

Renly Baratheon er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Han blev introduceret i Kampen om tronen (1996). Renly er den yngste af de tre sønner som Lord Steffon Baratheon og Cassana Estermont, fik, og han er lillebror til Robert og Stannis Baratheon. Han er Lord af Storm's End og Lord Paramount over Stormlands. Han tjente som lovmester i sine ældre brødres lille råd, før han kronede sig selv som konge i kølvandet på Roberts død med støtte fra Reach og Stormlands, hvilket var med til at igangsætte De fem kongers krig. Dette skaber en konflikt mellem ham og hans ældre bror, Stannis, hvis krav på tronen er større.

Der bliver antydet til Renlys homoseksuelle forhold til Loras Tyrell i bøgerne, mens det i tv-serien bliver gjort meget tydeligt. Begge mænd er blandt Martins mest fremtrædende LGBT-personer, selvom Renly og Loras forhold og tv-seriens fremstilling af det har fået en blandet modtagelse.

Renly Baratheon bliver spillet af Gethin Anthony i HBO's tv-serie.

Referencer 

Fiktive personer fra A Song of Ice and Fire
Viserys Targaryen

Viserys Targaryen er en fiktiv person i den amerikanske forfatter George R. R. Martins fantasyserie A Song of Ice and Fire og i først sæson af HBOs filmatisering Game of Thrones.

Han bliver introduceret i Kampen om tronen (1996). Viserys og hans lilleesøster, Daenerys, er de sidste kendte medlemmer af Huset Targaryen der, indtil 15 år før begivenhederne i den første bog, regerede over Westeros fra Jerntronen i næsten 300 år. De bliver som sådan jagtet af den nye konge, Robert Baratheon, og er blevet tvunget til at flygte til nabokontinentet Essos. Viserys bliver karakteriseret som forfængelig og bitter, og hand optræder ofte ondskabsfulgt overfor sin søster.

Viserys bliver spillet af Harry Lloyd i HBO's tv-serie.

Referencer 

Fiktive personer fra A Song of Ice and Fire